ทำให้ตัวคุณเองรู้สึกสบาย ใช้ยารักษาอาการปวดประจำเดือน มีสุขภาพแข็งแรงและคล่องแคล่ว รักษาอาการปวดประจำเดือนด้วยวิธีธรรมชาติ
กุญแจสำหรับการรู้สึกสบายตัวระหว่างมีประจำเดือนก็คือทำให้บริเวณท้องไม่เกิดการรัด ให้สวมกางเกง กระโปรง หรือชุดที่ไม่รัดจนเกินไป หลีกเลี่ยงการใส่ถุงน่องแบบเต็มตัวที่จะกดรัดบริเวณหน้าท้อง ถ้าได้ชุดยาวแบบปล่อยเต็มตัวจะถือว่าเยี่ยมเลย ให้แน่ใจว่ามีผ้าอนามัย ผ้าอนามัยแบบสอด หรืออุปกรณ์ทำความสะอาดจุดซ่อนเร้นที่จำเป็นติดตัวเวลาออกไปไหนอย่างเพียงพอ โดยเฉพาะในช่วงวันแรกๆ ที่ประจำเดือนมา จะดีมากถ้าพกกางเกงในสำรองติดตัวไว้ด้วย อย่าลืมยาแก้ปวดด้วยล่ะ คุณจะรู้สึกสบายใจขึ้นถ้ารู้ว่าสามารถรับมือกับเหตุฉุกเฉินได้อย่างไร้ปัญหา ถ้าคุณมีประจำเดือนมามาก ให้เข้าห้องน้ำบ่อยๆ เพื่อตรวจดูว่ามันไหลซึมออกมาไหมหรือต้องเปลี่ยนผ้าอนามัยใหม่หรือยัง ถ้าคุณรู้สึกไม่สบาย มันไม่เป็นไรเลยถ้าจะให้รางวัลกับตัวเองด้วยของว่างที่ดีต่อสุขภาพแบบที่คุณชอบ เลือกอาหารที่อยู่ในสภาพธรรมชาติของมันอย่างกล้วยสดแทนที่จะเป็นพุดดิ้งกล้วย หลีกเลี่ยงอาหารที่มีไขมันมากเกินอย่างเฟรนช์ฟรายด์ อาหารแบบนี้จะยิ่งทำให้อาการปวดแย่ลง  นมถั่วเหลืองช่วยลดอาการปวดประจำเดือนได้  ทานอาหารที่มีแคลเซียมสูงเช่น ถั่ว อัลมอนด์ ผักโขม และคะน้า ทานอาหารที่มีสารต้านอนุมูลอิสระสูง ได้แก่ บลูเบอร์รี่ เชอร์รี่ มะเขือเทศ สควอช และพริกหยวก อาการปวดช่องท้องระหว่างมีประจำเดือน หรือภาวะปวดระดู (dysmenorrheal) เป็นการปวดตุบๆ ตรงช่องท้องส่วนล่าง มันเป็นผลมาจากการบีบตัวอย่างรุนแรงของมดลูก ผู้หญิงหลายคนจะมีอาการปวดก่อนและระหว่างมีประจำเดือน อาการปวดประจำเดือนได้แก่:  ปวดตุบๆ อย่างรุนแรงในช่องท้องส่วนล่าง มีอาการปวดท้องต่อเนื่อง อาการปวดแผ่ร้าวไปถึงหลังส่วนล่างกับต้นขา คลื่นไส้ อุจจาระเล็ด ปวดศีรษะ วิงเวียน เริ่มทานยาแก้ปวดเมื่อเริ่มมีประจำเดือนหรือเมื่อคุณรู้สึกมีอาการปวดช่องท้อง ทานยาต่อเนื่องตามที่ระบุไว้บนฉลากกำกับยา (หรือตามที่แพทย์สั่ง) เป็นเวลา 2 ถึง 3 วัน คุณอาจหยุดทานยาถ้าอาการปวดทุเลาลง ยาแก้ปวดมีให้เลือกมากมายด้วยกัน:  ยาแก้ปวดที่วางขายทั่วไปอย่างไอบูโปรเฟน (Advil, Motrin IB, เป็นต้น) หรือนาพร็อกเซ็น โซเดียม (Aleve) จะช่วยบรรเทาอาการปวดได้  ยาแก้ปวดประจำเดือน Midol มีส่วนผสมของยาแก้ปวดอะซีตามิโนเฟน บวกด้วยสารกระตุ้นคาเฟอีนกับยาแก้แพ้ไพรีลามีน มาลีเอท Midol จะช่วยลดอาการปวดประจำเดือน อาการปวดศีรษะ และอาการท้องป่อง หากใช้ยาแก้ปวดแล้วอาการปวดก็ยังไม่ได้ลดลงเลย ให้ปรึกษาแพทย์ถึงยาฮอร์โมนคุมกำเนิด ยาเหล่านี้จะมีฮอร์โมนที่ป้องกันการตกไข่และลดความรุนแรงของอาการปวดประจำเดือน คุณยังสามารถรับฮอร์โมนในรูปแบบอื่นเช่น โดยการฉีดเข้าไป ให้ทางแขน แปะที่ผิว ใส่ห่วงอนามัย หรือเป็นอุปกรณ์สอดเข้าไปในมดลูก วิธีการทั้งหมดนี้ช่วยลดอาการปวดลงได้ ให้ปรึกษาแพทย์ดูว่าอย่างไหนเหมาะกับคุณ ถ้ายาแก้ปวดทั่วไปเอาไม่อยู่ ลองปรึกษาแพทย์ถึงยาแก้อักเสบแบบไม่มีสเตียรอยด์ที่มีฤทธิ์รุนแรงและต้องใช้ใบสั่งแพทย์ (NSAIDs) ถ้าอาการปวดประจำเดือนของคุณรุนแรงสุดๆ ปรึกษาแพทย์เรื่องใช้กรดทราเน็กซามิก (tranexamic acid) หรือชื่อทางการค้าว่า Lysteda ยาตัวนี้ใช้เพื่อลดอาการเลือดออกผิดปกติและอาการปวดรุนแรง คุณจะใช้มันเฉพาะแค่ช่วงมีประจำเดือน การศึกษาแสดงให้เห็นว่าการมีกิจกรรมทางร่างกายช่วยลดอาการปวดประจำเดือนได้ ออกไปเดินเร็ว วิ่งเบาๆ หรือว่ายน้ำจะช่วยลดอาการปวด ไม่จำเป็นที่จะต้องออกกำลังกายอย่างหนักในระหว่างมีประจำเดือนแต่อย่างใด การออกกำลังกายจะทำให้คุณรู้สึกแข็งแรงขึ้นและรู้สึกมีความสุขขึ้น สารเหล่านี้ทำให้อาการแย่ลง  แอลกอฮอล์จะทำให้คุณขาดน้ำ และไม่ว่ากรณีใดก็ตาม ห้ามทานแอลกอฮอล์พร้อมกับยาแก้ปวด ดื่มน้ำสะอาดอย่างน้อย 9 แก้ว (2.2 ลิตร) ต่อวัน ร่างกายคุณสูญเสียของเหลวกับเลือดไประหว่างมีประจำเดือน โดยการดื่มน้ำให้เพียงพอ ร่างกายจะรู้สึกอ่อนแรงน้อยลงและคุณจะรู้สึกกระปรี้กระเปร่ากว่าเดิม เครื่องดื่มเกลือแร่อย่างเครื่องดื่มชูกำลังหรือน้ำมะพร้าวสามารถช่วยให้คุณรู้สึกดีขึ้นได้ น้ำมะพร้าวมีโพแทสเซียมมากกว่ากล้วยและเป็นน้ำจากธรรมชาติที่ช่วยแก้กระหายได้ดียิ่ง ความเครียดทางจิตยิ่งเพิ่มความรุนแรงของอาการปวด ลองไปเล่นโยคะเพื่อให้ร่างกายรู้สึกสงบ การยืดเหยียดยังช่วยบรรเทาอาการปวดประจำเดือนด้วย ผู้หญิงเกือบทุกคนล้วนแต่ต้องมีประจำเดือนกันในชีวิต มันเป็นกระบวนการทางธรรมชาติและเป็นเรื่องปกติ อย่าอายในการมีประจำเดือน คุณสามารถใช้ชีวิตเป็นปกติในช่วงนี้ได้ ถ้ารู้สึกอึดอัดกับการมีประจำเดือน ให้ระบายกับเพื่อนหรือผู้ใหญ่ที่ไว้ใจได้ ความร้อนได้ผลในการบรรเทาอาการปวดได้ไม่แพ้การใช้ยาเลย ความร้อนจะช่วยคลายการบีบตัวของกล้ามเนื้อ คุณสามารถประคบความร้อนที่ท้องโดยตรงหรือแช่น้ำร้อนทั้งตัวก็ได้ กุญแจสำคัญอยู่ที่ให้ท้องกับบริเวณลำตัวได้รับความร้อน ให้ลองพิจารณาวิธีการดังต่อไปนี้:  แช่ตัวในอ่างน้ำร้อน เติมดีเกลือฝรั่งสองถึงสี่ถ้วยลงไปในน้ำด้วย มันจะช่วยลดอาการปวด  วางถุงร้อนไว้บนหน้าท้อง ใช้ขวดน้ำร้อน แต่ต้องแน่ใจก่อนว่าได้หาอะไรมาคลุมขวดก่อนวางบนผิวหนังโดยตรง หาซื้อแผ่นประคบร้อนสำหรับหน้าท้อง มีบริษัทอย่าง ThermaCare ที่ขายแผ่นประคบร้อนที่ยึดติดกับหน้าท้องเป็นพิเศษ คุณสามารถใส่ผลิตภัณฑ์นี้ใต้เสื้อผ้าไปโรงเรียนหรือไปทำงานได้อย่างสบายตัวนานถึงแปดชั่วโมง  เติมข้าวหรือถั่วลงในถุงเท้าสะอาดจนเต็ม คุณอาจเติมน้ำมันหอมระเหยอย่างกลิ่นลาเวนเดอร์หรือเปปเปอร์มินต์สักสองสามหยด เย็บหรือปิดปากถุงเท้าให้สนิท นำถุงเท้าเข้าเตาไมโครเวฟอุ่นสัก 30 วินาทีแล้วใช้เป็นถุงประคบร้อน วิตามินอี, วิตามินบี-1 (ไทอามีน), วิตามินบี-6, และแมกนีเซียม ช่วยลดอาการปวดประจำเดือนได้อย่างดี ตรวจดูว่าอาหารที่คุณซื้อมีวิตามินอะไรอยู่บ้าง ให้อ่านฉลากกำกับ ถ้าคุณได้รับวิตามินเหล่านี้ไม่เพียงพอ ควรซื้ออาหารที่ดีต่อสุขภาพมากกว่าเช่นแซลมอน นอกจากนี้ยังควรคิดเรื่องการทานอาหารเสริม แต่ปรึกษาแพทย์ก่อนใช้อาหารเสริมใดๆ   วิตามินอี: ปริมาณที่แนะนำให้บริโภคต่อวัน (RDA) สำหรับผู้หญิงคือ 15 มก. (22.4 IU)  วิตามินบี-1: ปริมาณที่แนะนำให้บริโภคต่อวัน (RDA) สำหรับผู้หญิงคือ 1 มก. (14-18 ปี) หรือ 1.1 มก. (19 ปีขึ้นไป)  วิตามินบี-6: ปริมาณที่แนะนำให้บริโภคต่อวัน (RDA) สำหรับผู้หญิงคือ 1.2 มก. (14-18 ปี) หรือ 1.3 มก. (19-50 ปี)  แมกนีเซียม: ปริมาณที่แนะนำให้บริโภคต่อวัน (RDA) สำหรับผู้หญิงคือ 360 มก. (14-18 ปี), 310มก. (19-30 ปี), หรือ 320 มก. (31-50 ปี) คุณสามารถรับกรดไขมันที่ดีต่อหัวใจนี้ได้ผ่านทางอาหารเสริม หรือทานอาหารที่มีไขมันตัวนี้สูง แหล่งกรดไขมันโอเมก้า-3 ที่ดีได้แก่ ปลา ผักใบเขียว ถั่วเปลือกแข็ง เมล็ดแฟล็กซ์ และน้ำมันพืชอย่างน้ำมันคาโนล่า สถาบันสุขภาพแห่งชาติแนะนำการฝังเข็มสำหรับรักษาอาการปวดประจำเดือน แพทย์ฝังเข็มจะรักษาผู้ป่วยที่มีอาการปวดประจำเดือนโดยการประเมินตามการมีและการขาดพลังงานชี่ในเส้นลมปราณของแต่ละคน สำหรับอาการปวดประจำเดือนนั้นส่วนใหญ่แพทย์มักจะพบการขาดพลังงานชี่ในเส้นลมปราณที่ตับกับม้าม พวกเขาจะรักษาด้วยการใช้เข็มและมักแนะนำให้ควบคุมอาหารหรือทานยาสมุนไพรควบคู่ไปด้วย การกดจุด หรือการใช้แรงดันไปตรงจุดฝังเข็มนั้น ก็ใช้ได้ผลดีกับการรักษาอาการปวดประจำเดือน
สวมเสื้อผ้าหลวมๆ. เตรียมตัวให้พร้อม. รวบรวมอาหารว่างเพื่อสุขภาพที่คุณชอบ. ตระหนักในอาการปวดช่องท้องระหว่างมีประจำเดือน. ทานยาแก้ปวด. ใช้ยาคุมกำเนิด. ปรึกษาแพทย์ถึงทางเลือกที่แรงขึ้น. ออกกำลังกาย. หลีกเลี่ยงแอลกอฮอล์กับบุหรี่. ดื่มน้ำให้เพียงพอ. ลดความเครียด. ตระหนักว่าประจำเดือนนั้นเป็นเรื่องธรรมชาติ. ใช้ความร้อน. ทานวิตามิน. บริโภคกรดไขมันโอเมก้า-3. รับการฝังเข็ม.
https://www.wikihow.com/Be-Comfortable-on-Your-Period https://www.wikihow.com/Be-Comfortable-on-Your-Period https://www.wikihow.com/Be-Comfortable-on-Your-Period https://www.wikihow.com/Be-Comfortable-on-Your-Period
Making Yourself Comfortable Using Medication to Treat Cramps Being Healthy and Active Treating Cramps Naturally